Doina —Vasile Militaru 


Doina trista, doina dulce si de-a pururi doina sfanta,- 
Tanguire ce pe lume numai neamul meu te cântă,- 
Doina ce de-un şir de veacuri te-ngânam cu glas de foc 
Din cavale lungi de frasin şi din fluiere de soc,- 

Când te-aud cântată doină, eu văd plete lungi, cărunte, 
În convoaie de bejenii care suie sus la munte; 

Mame văd, cu prunci în braţe,care merg pe cale lungă 
ŞI cu viersul tău pe buze, jaliştea și-o mai alungă. 

Căci în viersul tău, măiastro, văd aievea și-nţeleg 

Toată lacrima și toată jalea neamului întreg... 

Însă viersul tău ce pune vrajă tuturor în cale 

Nu e numai dor şi lacrimi, nu e numai plâns și jale, 
Căci în ţevile de bucium, de primejdii întreruptă, 
Doină tu te schimbi în chiot lung şi chemător las luptă... 
O atunci purced prin codrii vuiete de vijelii 

Munţii clocotesc de ele, zbucnesc vulturii-n tării 
Și-ntr-un ramăt fără seamăn, se adună-n furnicar 
Piepturi late, plete negre, frunti brăzdate, ochi de jar.... 
Crâncenă se-ncinge lupta cu nemaivăzut avânt, 

Intre neamul ce-si stă-n matcă şi-ntre cei aduşi de vânt$ 
Printre gloatele vrăjmașe tot mai larg se face drum 
Suliţele intră-n piepturi, ghioagele trăsnesc sudum 
Crapă scuturile-n țăndări, în genunchi cad scutierii, 
Paloșele se sfărâmă, ţestele se fac puzderii, 

Coifurile cad de-a valma, arcuri, sulițe se frâng, 

Cu săgeți înfipte-n carne, unii urlă, alții plâng$ 

E o surdă, e o largă zdrăngănire de oţele, 

Vaietele se ridică până dincolo de stele, 

Durda cade mânioasă, paloşele taie, taie 

De se zguduie pământul sub năpraznica bătaie... 

Și pe când vrăjmaşii-n luptă de istov la număr scad, 

Pe câmpii nemărginite, sau prin codrii vechi de brad, 

În hori largi de piepturi late, focuri mari s-aprind sub lună 
Şi,- drept cânt de biruinţă,- iarăși viersul tău răsună.... 


